cyanic-selkie/wikianc huggingface dataset:
שומון
העיר הייתה מושבם של הרוזנים של בסיני ומאוחר יותר לשל שמפיין. במהלך מלחמת העולם השנייה הופצצה העיר בשנים 1940 ו-1944. בין השנים 1951 ל-1967 הפעיל חיל האוויר האמריקאי תחת נאט"ו את בסיס האוויר שומון-סמוטייר בפאתי העיר.
לואיס ויימן
לואיס קרוסבי ויימן (באנגלית: Louis Crosby Wyman; 16 במרץ 1917 – 5 במאי 2002) היה פוליטיקאי ומשפטן אמריקאי. הוא היה חבר בית הנבחרים של ארצות הברית מטעם מחוז הקונגרס הראשון של מדינת ניו המפשייר, ובמשך שלושה ימים ייצג אותה בסנאט של ארצות הברית. הייתה זו אחת מתקופות הכהונה הקצרות ביותר בהיסטוריה של ארצות הברית. ויימן היה חבר המפלגה הרפובליקנית.
ביוגרפיה
ויימן נולד ב-16 במרץ 1917 במנצ'סטר, הגדולה שבערי ניו המפשייר, בנם של אליס סיבלי (קרוסבי) ולואי אליוט ויימן. ב-1938 השלים את לימודיו הגבוהים באוניברסיטת ניו המפשייר השוכנת בעיר דורהאם, ובשנת 1941 סיים את לימודיו בבית הספר למשפטים באוניברסיטת הרווארד. הוא התקבל ללשכות עורכי הדין של מסצ'וסטס ושל ניו המפשייר ב-1941, ולזו של פלורידה במהלך 1957. לאחר מכן החל לעסוק בעריכת דין בבוסטון במסגרת משרד עורכי הדין "Ropes & Gray".
במהלך מלחמת העולם השנייה שירת בקרב על האיים האלאוטיים בדרגת לוטננט בכוחות המילואים של צי ארצות הברית בין השנים 1942–1946. הוא שימש גם כיועץ משפטי עבור ועדה בסנאט האמריקאי ב-1946. בשנת 1947 היה מזכירו של הסנאטור סטיילס ברידג'ס ובשנים 1948–1949 היה יועץ לוועדת הקונגרס המשותפת לשיתוף פעולה כלכלי בין-לאומי. מ-1961 ועד 1953 שירת כתובע הכללי של מדינת ניו המפשייר, וב-1957 היה ויימן לנשיא אגודת התובעים הכלליים הלאומית. ב-1961 המשיך בקריירה ציבורית כיועץ לענייני חקיקה עבור מושל ניו המפשייר וישב בראשות ועדות משפטיות אחדות.
בבחירות אמצע הכהונה ב-1962 נבחר אל בית הנבחרים של ארצות הברית כנציג מחוז הקונגרס הראשון של ניו המפשייר, מטעם המפלגה הרפובליקנית. עם ניצחונות המפלגה הדמוקרטית במהלך הבחירות לנשיאות ארצות הברית 1964 הפסיד ויימן בבחירות לתקופת כהונה שנייה, אז שב אל גבעת הקפיטול ב-1966 ומאז נבחר שלוש פעמים נוספות. בבחירות 1974 לא התמודד ויימן מחדש אל בית הנבחרים, ובחר לרוץ לסנאט של ארצות הברית לאחר פרישתו של הסנאטור נוריס קוטון לאחר 20 שנה. תוצאות הבחירות הראשונות הראו כי ויימן מוביל על המועמד הדמוקרטי ג'ון דורקין בפער של 355 קולות.
עם זאת, דורקין דרש לספור מחדש את קולות הבוחרים, מה שהביא לזכייתו של דורקין תוך הובלה בת עשרה קולות בלבד. המושל מלדרים תומסון אישר בעקבות זאת את ניצחונו של דורקין. ברם, ויימן תבע גם הוא לספור מחדש את הספירה החוזרת והיוצרות התהפכו פעם נוספת — ויימן הוביל בשני קולות גרידא. קוטון בינתיים התפטר ב-31 בדצמבר 1974; ותומסון מינה את ויימן למלא את שארית כהונתו של קוטון אשר פגה ב-3 בינואר 1975, במטרה להעניק לו ותק בסנאט. דומה היה כי מינויו של ויימן לסנאט הביא לידי גמר את הסכסוך, אך דורקין פנה למליאת הסנאט, שהיא לפי חוקת ארצות הברית הבוררת הסופית בכל הנוגע לבחירות אל הסנאט. ועדת הכללים והניהול, שבתחום סמכויותיה תוצאות הבחירות לסנאט, דנה האם להשביע את ויימן לתקופת כהונתו המלאה עד לינואר 1981. ב-14 בינואר 1975 החזירה מליאת הסנאט את הסוגיה לוועדת הכללים, שהשיבה בתורה 35 פתקי הצבעה שנויים במחלוקת לסנאט בהתבסס על 3,000 קלפיות מפוקפקות. עם זאת, הסנאט לא הצליח להגיע לעמק השווה על אפילו פתק הצבעה בודד.
לאחר שבעת חודשי התגוששות שכללו שישה ניסיונות לא-מוצלחים של הסיעה הדמוקרטית להשביע את דורקין, ויימן — שמעולם לא נשבע אמונים לתפקידו — הציע כי דורקין והוא יתמודדו זה מול זה בבחירות ביניים. דורקין נעתר, והסנאט הכריז על רִיק במושב של ניו המפשייר ב-8 באוגוסט 1975, עד לקיום הבחירות המיוחדות. בזמן זה, תומסון מינה את קוטון למלא את מושבו אותו עזב. הבחירות המיוחדות התקיימו ב-16 בספטמבר, ודורקין ניצח את ויימן בנוחיות בפער של כ-28,000 קולות — מה שגדע את הבחירות הצמודות ביותר לסנאט מאז החלו בחירות ישירות לסנאט בעקבות התיקון ה-17 לחוקת ארצות הברית ב-1913.
ויימן שימש כשופט בבית המשפט העליון של ניו המפשייר מ-1978 עד 1987. ב-15 בספטמבר 2002 מת לאחר מאבק במחלת הסרטן. גופתו נשרפה, ואפרו פוזר בים.
דייוויד קרוס (מוזיקאי)
דייוויד קרוס (באנגלית: David Cross; נולד ב-23 באפריל 1949) הוא כנר וקלידן אנגלי שידוע בעיקר בעקבות חברותו בלהקת הרוק המתקדם קינג קרימזון בין השנים 1972-1974. הוא מופיע באלבומיהם "Larks' Tongues in Aspic" משנת 1973 ו-"Starless and Bible Black" משנת 1974, וברצועה "Providence" מהאלבום "Red" משנת 1974, שהוקלטה בהופעה חיה. קרוס הופיע גם במספר הקלטות מהשנים 1972-1974 שהופצו באלבומי ההופעה החיה USA (משנת 1975) ו-The Night Watch (משנת 1997). הוא גם בעל קריירה מוזיקלית עצמאית, במסגרתה הוציא מספר אלבומי סולו ואלבומים עם להקת ליווי ("The David Cross Band").
תחנת כ"ט בנובמבר
תחנת כ"ט בנובמבר היא אחת מהתחנות של הקו האדום כחלק מהמערכת להסעת המונים במטרופולין תל אביב. מיקומה ברחוב הרב יצחק ניסנבוים ורחוב כ"ט בנובמבר בבת ים. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.
מיקום
תחנת כ"ט בנובמבר שוכנת בדרום העיר בת ים ממערב לשכונת רמת הנשיא.
כימופוביה
כימופוביה היא חרדה מהמונח "כימיקלים". היא נקראת כך בשל הסטיגמה של השימוש במונח "כימיקלים" לתיאור כימיקלים מעשי אדם בלבד ולא גם כימיקלים שמקורם בטבע.
בדרך כלל משתמשים במונח זה כאשר רוצים לתאר את ההנחה שחומרים סינתתים מעשי האדם, הם כימיקלים בעוד שחומרים טבעיים או אורגניים אינם כימיקלים, וזאת למרות שכל חומר ביקום, גם אם מקורו הוא טבעי או אורגני הוא כימיקל (למשל מים וחמצן).
כימופוביה נובעת מהבנה חלקית של המדע או הבנה לא נכונה של המדע וניתן לשייך אותה לאחת הצורות הבאות לידי ביטוי כתוצאה מהפחד של הלא נודע. כימופוביה יכולה להיגרם גם בעקבות חוויה עוצמתית שלילית הקשורה בחומרים מזיקים או מסוכנים.
תסמינים עיקריים
הרגשה בלתי נשלטת של חרדה כשחושבים או נחשפים לחומרים רעילים או סינתטיים, הרגשה שצריך לעשות הכל כדי להימנע מחומרים רעילים או סינתטיים, חוסר יכולת לתפקד בצורה נורמלית בעקבות החרדה והידיעה שהפחדים לא הגיוניים אבל בלתי ניתנים לשליטה. פחד זה לעיתים מתבטא בהימנעות מצריכת תרופות הכוללות חומרים סינתטיים (כמו אקמול).
דרכי טיפול
טיפול מתמשך הכולל העלאת הביטחון, התגברות על פחד, חשש ועצב והחלפת מחשבות שליליות במחשבות חיוביות. חשוב לציין כי לא ניתן לפתור את הבעיה בעזרת טיפול תרופתי מאחר שמעולם לא פותחה תרופה המיועדת לבעיה זו, אך יש טיפול תרופתי היכול לדכא תסמינים.
קלמנס ברנטנו
קלמנס ברנטנו (גרמנית: Clemens Brentano או Klemens Brentano; 9 בספטמבר 1778, אהרנברייטשטיין, קובלנץ, האימפריה הרומית הקדושה - 28 ביולי 1842, אשפנבורג, הקונפדרציה הגרמנית) היה משורר וסופר גרמני, דמות מפתח בתנועת הרומנטיקה הגרמנית.
חייו
קלמנס ברנטנו נולד ב-9 בספטמבר 1778 למשפחת סוחרים אמידה מפרנקפורט. מוצאו של אביו היה מאיטליה. אחותו היא הסופרת והמלחינה בטינה פון ארנים, שהייתה חברה קרובה של גתה ובטהובן. ברנטנו למד בהאלה וביינה, ולאחר מכן התגורר בהיידלברג, וינה וברלין. בחוג חבריו נמנו כריסטוף מרטין וילנד, יוהאן גוטפריד הרדר, יוהאן וולפגנג פון גתה, פרידריך שלגל, יוהאן גוטליב פיכטה ולודוויג טיק.
בין השנים 1798 ו-1800 התגורר ברנטנו בעיר יינה, המוקד הראשון של תנועת הרומנטיקה הגרמנית. ב-1801 עבר לגטינגן והתחבר עם מי שעתיד להפוך לגיסו, המשורר והסופר אכים פון ארנים. ב-29 באוקטובר 1803 נשא ברנטנו לאישה את הסופרת סופי מרו. שנה לאחר מכן עבר להיידלברג וסייע לפון ארנים בעריכת הביטאון של התנועה הרומנטית "Zeitungen für Einsiedler" ("העיתון לנזיר"), וכן של "קרן הפלא של הנער", אסופה של שירה עממית גרמנית. לאחר פטירת אשתו ב-1806, נשא ברנטנו לאישה את אוגוסטה בוזמאן. בין השנים 1808 ו-1818 התגורר בעיקר בברלין, ובין 1819 ל-1824 בעיר דילמן בווסטפאליה, שם התחבר לאמונה הקתולית ופרש לחיי נזירות לאחר שמאס באורח חייו חסר המנוח.
במנזר של דילמן הפך לעוזרה של הנזירה המבורכת אנה קתרינה אמריך והעלה על כתב רבים מדבריה. לאחר מותה של אמריך פרסם ברנטנו את רשימותיה וכתביה. אחד מכתבים אלה סייע בסוף המאה ה-19 לזהות בוודאות את מיקומו של בית האם מרים, בקרבת חורבות העיר אפסוס בטורקיה. במאה ה-20 החלו החוקרים להטיל ספק כמה מהרשימות שייחס ברנטנו לנזירה אמריך היו אכן שלה, ועלה החשד שרבים מהפרסומים הם מפרי עטו.
אזכורים של יצירותיו
שירו "הוורד הלבן" שימש, בין השאר, השראה לשמה של מחתרת "הוורד הלבן" שהתנגדה לשלטון המפלגה הנאצית בגרמניה.
עבודותיו של ברנטנו מוזכרות בנובלה דוקטור פאוסטוס מאת תומאס מאן. 13 שירים המתוארים כעבודותיו המוקדמות של המלחין גיבור הנובלה מבוססים על שירים אמיתיים מפרי עטו של ברנטנו.
רשימת יצירותיו
שירים
ספרי דת
אגדות
רגרסיה (פסיכולוגיה)
בפסיכואנליזה, רגרסיה או נסיגה (ולפי האקדמיה ללשון: תסוגה) היא מנגנון הגנה בו האדם חוזר להתנהגויות המאפיינות שלב מוקדם יותר בהתפתחותו, בו הוא חש נוחות וביטחון רגשי. הדבר עשוי להתרחש במצבים בהם האדם חש משבר מסוים בשלב ההתפתחות שלו, חוסר ביטחון וקושי להתמודד באופן המקובל והתואם את שלב ההתפתחות הבוגר יותר בו הוא נמצא כרגע. לפי התאוריה הפסיכואנליטית של זיגמונד פרויד, הדבר קורה כאשר עולים למודעות דחפים ומחשבות שהאדם חש חרדה רבה מולם ומתקשה להתמודד איתה, ולכן הוא נסוג לאחור, לשלב מוקדם יותר בהתפתחות, בו הוא מדחיק דחפים ומחשבות אלו אל הלא-מודע, ויכול לחוש יותר ביטחון.
מאפייני רגרסיה
רגרסיה עשויה להתרחש באופן זמני או להימשך פרק זמן ארוך. היא עשויה לקרות תוך כדי ההתפתחות הראשונית של האישיות, במהלך הילדות. למשל, ילד בגיל חמש שנולד לו אח קטן, והוא חש שמירב תשומת הלב של הוריו כבר לא מופנית אליו, עשוי לחוש חוסר ביטחון וחרדה ואז לחזור מהשלב בו הוא נמצא בגיל זה (השלב הפאלי) לשלב קודם (השלב האנאלי), ולבטא התנהגויות רגרסיביות כגון הטלת שתן במיטתו ועיסוק בשליטה על הסוגרים בגופו, למרות שכבר הפסיק לעשות זאת.
התנהגויות רגרסביות עשויות להתרחש גם אצל מבוגרים, למרות שכבר סיימו את תהליך התפתחות האישיות המכריע בילדותם. למשל, אדם מבוגר שבמהלך תקופות מעוררות חרדה בחייו (כגון קידום בעבודה, מבחנים באוניברסיטה וכו') עשוי לצעוק ולרקוע ברגליו כשאינו מקבל משהו שהוא רוצה, או אדם שמעשן ואוכל בכמויות גדולות במצבי מצוקה (על פי תאוריית ההתפתחות של פרויד זוהי נסיגה לשלב הראשון בהתפתחות - השלב האוראלי, בו קיים עיסוק סביב האזור הארוגני של הפה).
רגרסיה מתרחשת כאשר אדם חוזר לדפוסי התנהגות שהפגין בגיל מוקדם יותר. לחץ בחיים הבוגרים וחרדה עלולים להוביל את האדם לחפש נחמה בחוויות המקושרות אצלו לזמנים בטוחים ומאושרים יותר. למשל, הוא עשוי 'לסגת' לאכילת מאכלים שהוא אכל בתור ילד, לצפות בסרטים ישנים או בתוכניות מצוירות, לפעול מבלי לחשוב על תוצאות מעשיו וכדומה.
במצבים קיצוניים, כגון לאחר טראומה נפשית או במחלות נפש קשות, עשויים להתבטא דפוסי התנהגות רגרסיבית חמורים וקבועים יותר. למשל, בקרב הלוקים בסכיזופרניה מתרחשת התנהגות חסרת אונים ותלותית, קטטוניה (חוסר תנועה או תנועות סטראוטיפיות) ועוד, דפוסי התנהגות המובנים לעיתים כניסיון של האגו למצוא הגנה באמצעות נסיגה להתנהגויות התואמות תינוק חסר ישע.
רגרסיה בשירות האגו
למרות המשמעויות השליליות המיוחסות לרוב לרגרסיה, טוענים חלק מהפסיכולוגים כי ניתן להשתמש בה ככלי טיפולי יעיל במהלך טיפולים פסיכולוגיים בשיטות פסיכואנליטיות. פרויד עצמו עסק למשל בהיפנוזה, במהלכה טען כי מטופליו חזרו בדמיונם והעלו מחדש מצבים ורגשות רגרסיביים ובלתי פתורים מתקופת ילדותם; כאשר הועלו מצבים ותחושות קשים אלו במרחב המוגן של חדר הטיפולים - ניתן היה להתמודד עימם ולפתור אותם באופן אדפטיבי יותר וכך לחולל שינוי טיפולי. כיום, חלק מהפסיכולוגים, בהם הפסיכולוג הנודע מייקל באלינט, רואים בנסיגה לשלב קודם במהלך הטיפול מעין אפשרות לתיקון או התמודדות עם תחושות ואירועים של המטופל. למשל, הפסיכיאטר ג'ואל גולד מציע כי ניתן להשתמש בזהירות במהלך הטיפול ב-ARISE (Adaptive Regression in the service of the Ego - רגרסיה אדפטיבית בשירות האגו), וכי היא יכולה להביא ליצירתיות במציאת פתרונות יעילים לקשיים; למשל תופעות כמו דמיון, פנטזיה, חלימה בהקיץ, משחק והתאהבות הם התנהגויות רגרסיביות מקובלות ומועילות בהתמודדויות שונות, בזכותן ניתן להגיע אל תכנים לא-מודעים ללא פחד ולמצוא זוויות ראייה חדשות של האירועים וגישות חדשות להתמודדות.
סויוז 15
סויוז 15 (ברוסית: Союз 15, "ברית 15") היא חללית סויוז שהמריאה ב-26 באוגוסט 1974 מקוסמודרום בייקונור שבקזחסטן כשעל סיפונה זוג קוסמונאוטים: גנאדי סרפנוב, לב דיומין.
מטרת הטיסה הייתה להתחבר לתחנת החלל סאליוט 3 ולבצע סדרה של ניסויים במשך של כחודש. לאחר שלושה ניסיונות להתחבר לתחנת החלל התברר שתקלה במערכת אינה מאפשרת לבצע את החיבור. צוות החללית קיבל פקודה לחזור לכדור הארץ. שלטונות ברית המועצות הכריזו שמטרת הטיסה הייתה ביצוע תמרונים שונים בקרבת תחנת חלל ובדיקת מערכת עגינה חדשה עבור חללית פרוגרס העתידית.
Black Flag
Black Flag (בתרגום לעברית: "דגל שחור") היא להקת פאנק רוק אמריקאית, שהוקמה בשנת 1976 בהרמוסה ביץ', מחוז לוס אנג'לס, קליפורניה. הלהקה נקראה בתחילה Panic, והוקמה על ידי הגיטריסט והזמר גרג ג'ין, שנותר החבר העקבי ביותר בלהקה. היא נחשבת לאחת מלהקות ההארדקור פאנק הראשונות, וכן אחת הראשונות בסוגת הפוסט-הארדקור. הלהקה התפרקה בשנת 1986, התאחדה בשנת 2003 והתפרקה והתאחדה שוב מאז מספר פעמים.
סגנונה המוזיקלי של הלהקה מתבסס על הפשטות של הראמונס אך מתווספים אליה סולו גיטרה וחילופי מקצבים. רוב השירים נכתבו על ידי גרג ג'ין, ובמילותיו באים לידי ביטוי אנטי-סמכותנות, נון-קונפורמיזם, בידוד חברתי, נוירוזה, עוני ופרנויה.
במהלך שנות השמונים חלה התפתחות מוזיקלית בצליל של הלהקה, והם שילבו באלבומיהם גם קטעים ארוכים, איטיים ומורכבים יותר מאלה שהיו בסגנון הראשוני. כתוצאה מכך, כלל היצירה של הלהקה מגוונת יותר מרוב להקות הפאנק רוק. לדוגמא: בשנת 1984, הלהקה הוציאה את האלבום My War, שכלל שירים בעלי סאונד איטי ו"חורק" יותר, פחות כמו סקס פיסטולס (Sex Pistols) ויותר כמו בלאק סבאת' (Black Sabbath). לעיתים, שלושת השירים האחרונים באלבום זה, שהיו איטיים משמעותית משאר החומרים של הלהקה, נחשבים לדוגמה הראשונה של סלאדג' מטאל.
הלהקה הייתה מחלוצות גישת "עשה זאת בעצמך" ורכשה מעריצים רבים ברחבי העולם.
היסטוריה
להקת Black Flag הוקמה בשנת 1976 בהרמוסה ביץ', מחוז לוס אנג'לס, קליפורניה, על ידי הגיטריסט והזמר גרג ג'ין. הלהקה נקראה בתחילה Panic וחיקתה את הסגנון של הראמונס והסטוג'ס. הם הופיעו לראשונה בדצמבר 1977 בקליפורניה. בסוף שנת 1978 הם שינו את שמם ל-Black Flag כדי למנוע בלבול עם להקה אחרת בשם Panic. ההופעה הראשונה בשם Black Flag הייתה בקליפורניה ב-27 בינואר 1979. שם הלהקה הוצע על ידי אחיו של גרג ג'ין: "אם דגל לבן פירושו כניעה, דגל שחור מייצג אנרכיה." סמליל הלהקה, ארבעה מלבנים המתארים דגל שחור, פופולרי עד היום.
הלהקה דגלה בשיטת "עשה זאת בעצמך" וחברי הלהקה ארגנו הופעות בכל מקום אפשרי, ופרסמו את הלהקה בפוסטרים ופלאיירים שהדפיסו בעצמם.
הלהקה הייתה פופולרית בסצנת הפאנק רוק, אך זו הייתה סצנה קטנה יחסית, והם לא הצליחו מבחינה מסחרית. חברי הלהקה חיו בתנאי עוני. הלחץ בסיבובי ההופעות והמחלוקות בין חברי הלהקה הביאו לבסוף לפירוקה, והופעתם האחרונה הייתה בדטרויט ב-27 ביוני 1986.
לאחר הפירוק, רולינס הצליח מסחרית כמוזיקאי, סופר ושחקן. חברי הלהקה האחרים המשיכו לפעול בלהקות שוליים. באופן אירוני, הלהקה הצליחה מסחרית בצורה משמעותית רק לאחר שהתפרקה.
חברי הלהקה התאחדו מספר פעמים והופיעו במקומות שונים, לראשונה בשנת 2003 עם הסולן מייק ואללי ולאחר מכן בשנת 2010. בשנת 2013 הלהקה שבה לפעול בצורה סדירה והוציאה אלבום בשם "What The" שנקטל על ידי מבקרי המוזיקה ומעריצי הלהקה כאחד.
הלהקה ממשיכה להופיע עד היום, אם כי חברי הלהקה, למעט גרג ג'ין ומייק ואללי, מתחלפים לעיתים קרובות.
שמיים בוערים
שמיים בוערים הוא סינגל של הצמד גיא ויהל אשר יצא כחלק מאלבום הנושא את אותו שם בשנת 2014. השיר נכתב, הולחן ועובד על ידי הצמד.
תוכן השיר
לפי גיא ויהל, במילים "יש את הילדים האבודים והחלומות שלפעמים הולכים ונעלמים לכולנו".
קליפ
לשיר קליפ שבוים על ידי עמית עיני וצולם בבית קולנוע נטוש כרכור שנהרס שבוע לאחר מכן. בהתאמה למילות השיר, הוחלט שהקליפ יכלול "ילד או שניים בקליפ ועוד איזה אלמנט 'על טבעי' חלומי שלא ידענו בדיוק איך ומה".
ביקורת
בביקורת על האלבום אליו שייך שיר זה כתב יוסי חרסונסקי על השיר:
דיסקוגרפיה של הלסי
הזמרת והפזמונאית האמריקאית הלסי הוציאה לאור 3 אלבומי אולפן, 4 מיני אלבומים, 20 סינגלים (כולל שלושה כשיתופי פעולה), 8 סינגלים שיווקיים, ו-25 קליפים.
מליסה טאנג
מליסה טאנג (באנגלית: Melissa Tang; נולדה ב־7 במאי 1985) היא שחקנית אמריקאית.
ביוגרפיה
טאנג נולדה בלוס אנג'לס שבקליפורניה למשפחה ממוצא סיני.
בשנת 2007 סיימה לימודי תואר ראשון בדרמה מאוניברסיטת קרנגי מלון.
קריירה
היא שיחקה בתפקידי אורח בסדרות טלוויזיה רבות בין היתר בסיטקום "המפץ הגדול", "ממי", "היחידה", "שקר לי", "CSI", "גוד לאק צ'ארלי", "הבחורה החדשה" ו"בייבי דאדי". היא הופיעה גם בסרטים "בגינרס" בשנת 2010 ובסרט האינטרנטי "Inside" בשנת 2011.
היא שיחקה בתפקיד אפריל צ'ו בקומדיית המצבים של רשת פוקס "משחקי גודווין", שעלתה לראשונה במאי 2013.
בשנת 2018 החלה לשחק בתפקיד חוזר בסדרה "שיטת קומינסקי" של נטפליקס.
משה גוטניק
משה דוד גוטניק (באנגלית: Moshe D. Gutnick) הוא רב אורתודוקסי המשתייך לחסידות חב"ד. הרב גוטניק הוא חבר בית הדין הרבני בסידני, אוסטרליה. גוטניק משמש כיום כנשיא מועצת הרבנים באוסטרליה וניו זילנד. בעבר שימש כרב בית הכנסת המזרחי בסידני.
בשנת 2018 הורשע גוטניק ושלושה מחברי מועצת הרבנים באוסטרליה וניו זילנד בביזיון פלילי של בית המשפט לאחר שלחצו על חבר קהילתם שלא להגיע לבית משפט חילוני. בזמן הרשעה זו, גוטניק היה נשיא RCANZ וניהל את בית הדין בשיתוף הדיין הבכיר הנוסף, יהורם אולמן.
רשות הכשרות של ניו סאות' ויילס
גוטניק הוא ראש רשות הכשרות ניו סאות' ויילס, הרשות הכשרה הידועה ביותר בניו סאות' ויילס.
מועצת הנבחרים היהודית בניו סאות' ויילס טענה כי הארגון "חסר שקיפות ביחס לפעילות וכספים", הקהילה לא הייתה מיוצגת, וספקי הבשר נקבעו על ידי גורמים מחוץ להלכה היהודית, ובכך העלו את מחירי הבשר ל -30% יותר מאשר במלבורן. דו"ח שנכתב על מצב הכשרות ב-NSW תואר כ"כתב אישום מרשיע" על נוהליו של גוטניק והביע על העדר הממשל הקהילתי והשקיפות.
קלקול זה בתקשורת הוביל לסוכנות מתחרה בחלל הכשרות שנפתח בסידני.
גוטניק התפרסם גם בגינויו ל"חדשות היהודיות באוסטרליה", בשל נכונותם לקבל פרסום מצד קייטרינגים לא כשרים, אף על פי שרוב קהל הקוראים שלהם הוא חילוני. הוא הרגיש שכחלק מהקהילה היהודית ומתוך כבוד לאורתודוקסים בהחלט צריכים לסרב לפרסומות כאלה.
ועדה מלכותית
גוטניק נקרא בתחילת 2015 להעיד בפני הנציבות המלכותית על תגובות מוסדיות להתעללות מינית בילדים, שם אמר: "אני מאמין שהמכסים והבריונות וההפחדות שהתרחשו ... מייצגים את האנטיתזה של תורת חב"ד ויהדות ואורתודוקסיה." הוא הודה כי קהילת חב"ד האורתודוקסית באוסטרליה אשמה בכיסוי פשעי מין שבוצעו בקהילה ולחץ על הקורבנות ובני משפחותיהם שלא לדווח על הפשעים למשטרה. גוטניק אמר כי אנשים המדווחים על התעללות הם מוסרי נידוי ("מלשינים"). הוא אמר: "תרבות של כיסויים, לרוב מונחים במונחים דתיים, חלפה על מחשבתנו ועל מעשינו." הוא טען כי רבנים במצבים אלה ניצלו שימוש לרעה בכוחם, וכי מי שמתעקש על קורבן להתעללות מינית בילדים צריך ללכת קודם לרב ולא למשטרה, אינו עושה זאת מסיבות דתיות אלא מנסה "לדחוף את זה, לכסות זה למעלה, כדי למנוע מהקורבן למצוא תיקון. אין ספק בכלל: למסירה אין תחולה כלשהי למקרים של התעללות מינית בילדים. השימוש במזירה בדרך זו הוא תועבה." גוטניק קינן גם על כך שלא הייתה הכשרה רשמית לרבנים כיצד להתמודד עם התעללות מדווחת. מני ווקס, תומך הקורבנות, אמר, "היום הרב משה גוטניק החזיר לי את אמונתי ביהדות החרדית. לראשונה אי פעם הרפורמה שהיא כה קריטית נראית קרובה הרבה יותר. תודה הרב גוטניק. אני מקווה ששאר הרבנות האורתודוקסית תגיע עתה בעקבותיה. איזה יום מדהים לצדק. "
מחלוקת עם בית הכנסת המזרחי
גוטניק היה הרב בבית הכנסת המזרחי בצפון בונדי משנת 1987 עד 2009. לאחר שראה את מספרם נופל, ניסה בית הכנסת מספר דרכים לשנות את המצב. זה כלל ניסיון שגוי להתמזג עם בית הכנסת הגדול. לאחר מכן החליט בית הכנסת לבצע את יתרתו של גוטניק מכיוון ששכרו הפך לנטל כספי על בית הכנסת והם כבר לא יכלו לשלם להם. גוטניק טען כי אין לוועדה כל זכות לקבל החלטה זו וכי לרבנים הקהילתיים צריך להיות כהונה. הדרך היחידה להוציא רב היא דרך בית דין. הוא השיג בהצלחה צו מניעה מבית המשפט העליון של NSW שמנע את פיטוריו עד להכרעת בית דין.
התיק נלקח לבית דין בלונדון, וגוטניק הגיח עם פסק דין לטובתו, ותשלום כולל עלויות של קרוב למיליון דולר.
בית הדין בסידני
גוטניק משמש כחבר בכיר בבית הדין בסידני. אחד מתפקידי בית-דין הוא גירושין יהודיים ופתרון סרבנות. גוטניק היה תוקפני בגנותו את הנוהג לסרבנות הגט, והוא תומך חזק בהסכמי קדם-נישואין הלכתיים.
בית הדין אחראי גם על גיור, ונחשף כי בית הדין בסידני הוא אחד הבודדים בעולם שאושרו לבצע גיור על ידי הרבנות הראשית לישראל.
בעודו בבית הדין הוא חיזר במחלוקת, כולל חוסר השקיפות לכאורה וסירוב לרפורמה במבנה המוסד. עד היום אין לבית הדין שום חוקה רשמית, ללא שום תוכניות ליצור אחת כזו, מה שמוביל להאשמת מערכת הפעלה אטומה, ולא מבנה ברור למינוי שופטים. גוטניק הוא גם מנהל בית הדין יחד עם הדיין, יהורם אולמן.
גוטניק ובית דין בסידני עברו גם הם על עבירות על החוק באוסטרליה. באחד המקרים נמצא כי הם הפחידו את איש הציבור להתקרב אליהם במקום לבתי המשפט החילוניים, ונמצאו בזלזול בבית המשפט. באחרת, בית-הדין הואשמו כי לא פעלו בחוק וטיפלו בתיק בצורה בלתי הוגנת כאשר החרימו חבר מהקהילה היהודית בסידני.
במקרה נוסף, גוטניק היה מעורב בפסק הדין נגד יעקב ברבר במחלוקת עם בית הכנסת שלו. גוטניק ישב בתיק זה, למרות היותו עמיתו של ברבר, שישב בבית-הדין במלבורן, ופרטי המקרה דומים מאוד למחלוקת שלו עם בית הכנסת המזרחי.
במארס 2019 התכוון מועצת הנבחרים היהודית (אשר נקראת JBOD) לחקור את בית-דין אשר גוטניק הוא בעל חלק וחבר בכיר. ההחלטה שהתקבלה ללא התייחסות הייתה לבחון את כל היבטי בית הדין בעקבות זלזול בפסיקת בתי המשפט נגד בית דין בשנת 2018. בית הדין השיב כי ל- JBOD היה "ניסיון זה של ה- BOD לקבוע את הסמכות על ה-SBD יוצר ניגוד אינטרסים בלתי עביר עבור ה-BOD, גוף עם היסטוריה של ערעור אפקטיבי של הבסיס התאולוגי של האורתודוקסיה וההלכה". הם דחו את התפיסה של JBOD "יש כל זכות להיות מעורב, להתערב או להעיר בענייני גוף רבני אורתודוקסי".
פעילויות אחרות
גוטניק הוא נשיא לשעבר של המועצה הרבנית של ניו סאות' ווילס. הוא לשעבר ראש ארגון רבני אוסטרליה (ORA). לאחר ש-ORA נסגר לאחר שכמה מחבריה נאלצו להתפטר מכיוון שהם היו מעורבים בהתעללות על ידי הנציבות המלכותית לרעה של התעללות במין בילדים ושונו מחדש כמועצה הרבנית של אוסטרליה וניו זילנד, גוטניק נבחר בשנת 2018 להנהיג את הגוף החדש.
גוטניק היה מתנגד גלוי לנישואין חד-מיניים, וחתם על מכתבים לפרלמנט וכתב מאמרים המאשרים עמדה זו. הוא גם הגן על התנגדות רבנית לתוכנית בתי הספר הבטוחים, שמטרתה לצמצם את הבריונות, כולל בריונות על בסיס זהות מגדרית, ואמר שהוא לא רוצה 'לחגוג' אוריינטציה ש"נוגדת את הוראת התורה."
מיכאיל זושצ'נקו
מלחמת העולם הראשונה ומלחמת האזרחים
ב-29 בספטמבר 1914 זושצ'נקו גויס לצבא האימפריה הרוסית ונשלח לקורס קצונה. לאחר סיום הקורס הוא נשלח לחזית. בנובמבר 1915 הוא נפצע. במהלך שירותו הקרבי קיבל חמישה עיטורים על גבורתו בקרב. ביולי 1916 נפצע במהלך מתקפה כימית. לאחר החלמה החליט הקצין הצעיר לחזור ליחידה קרבית למרות שרופאיו המליצו על יחידה עורפית. בנובמבר 1916 הוא קודם למפקד גדוד. בינואר 1917 הועלה זושצ'נקו לדרגת קפטן והוענק לו עיטור נוסף. לאור מהפכת פברואר זושצ'נקו לא הצליח לקבלו.
בפברואר 1917 בריאותו נחלשה עקב סיבוכים בשל הרעלה כימית משנת 1916. לאחר שהייה בבית החולים הוא נשלח לעתודה. בקיץ 1917 מונה למנהל הדואר בפטרוגרד. זמן קצר לאחר מהפכת אוקטובר הוא נסע לארכנגלסק והצטרף לשורות מתנגדי השלטון הסובייטי. למרות התקדמות הצבא האדום לעיר הוא סירב לעזוב את רוסיה הסובייטית ולנסוע לצרפת.
בתחילת שנת 1919, למרות בריאותו החלשה, התגייס לצבא האדום ושירת בתפקיד מטה. באפריל 1919, לאחר התקף לב, שוחרר מהצבא.
פעילות ספרותית
לאחר שחרורו מהצבא עסק בעבודות שונות, במקביל למד ספרות אצל קורניי צ'וקובסקי. בשנת 1922 יצא לאור סיפור ראשון פרי עטו. הוא כתב על חייו של אזרח פשוט ובשפה פשוטה. תוך זמן קצר סיפוריו זכו לפופולריות רבה והודפסו במהדורות גדולות. זושצ'נקו הרבה לסייר ברחבי ברית המועצות והופיע מפני קהל.
בשנת 1929, פרסם זושצ'נקו ספר המבוסס על מכתבים שקיבל. תוכן הספר הדהים את קוראיו שציפו לסיפורים קלים. בעקבות פרסום הספר נאסר על וסבולוד מיירהולד להעלות על הבמה מחזה של זושצ'נקו. בשנות ה-30 זושצ'נקו אולץ להשתתף בנסיעת הסופרים הסובייטים לאתר בניית תעלת בלומורקנאל. זושצ'נקו הבין את המציאות הקשה של אסירי הגולג אך בכל זאת אולץ להשתתף בספר שבו הסופרים שיבחו את פעילות האסירים לטובת בניית המדינה החדשה.
בשנת 1935 זושצ'נקו פרסם את "הספר הכחול". לאחר ההוצאה לאור של הספר נאסר עליו לכתוב על כל נושא חוץ מ"סאטירה בונה על היבטים ספציפיים של החיים בברית המועצות". מעשית, הסופר התחיל לכתוב סיפורי ילדים בלבד.
בשנת 1939 לזושצ'נקו הוענק עיטור הדגל האדום של העמל.
בתחילת מלחמת העולם השנייה זושצ'נקו ביקש להתגייס אך בשל מצב בריאותו קיבל תשובה שלילית לבקשתו. בתקופה זו הוא הופיע הרבה ברדיו וכתב לעתונים. בספטמבר 1941 הוא הועבר לאלמטי, שם המשיך בפעילות הספרותית וכתב תסריטים למספר סרטים. בשנת 1943 הוא חזר למוסקבה וכתב כמה מחזות שהועלו בתיאטרון בלנינגרד.
החל מסוף שנות ה-30 זושצ'נקו עבד על יצירתו הגדולה "לפני זריחת השמש". באוגוסט 1943 הרומן החל להתפרסם בירחון "אוקטיאבר" אך לאחר פרסום שלושת הפרקים הראשונים נאסר המשך פרסומו. הרומן יצא לאור רק בשנת 1968 בארצות הברית ובשנת 1987 בברית המועצות.
באפריל 1946 הוענקה לזושצ'נקו מדליה עבור "עמל מצטיין בתקופת המלחמה". באוגוסט 1946 פורסמה החלטת הוועד המרכזי של המפלגה הקומוניסטית של ברית המועצות בו נמתחה ביקורת קשה על פעילותו הספרותית והוא הואשם בין היתר בהתנהגות שאינה הולמת במהלך המלחמה. הוא הוגדר כסופר שמסלף את המציאות הסובייטית ביצירותיו ואין לו מקום בין הסופרים הסובייטים. זמן קצר לאחר ההחלטה הצטרף אנדריי ז'דאנוב למערכה וגינה בחריפות רבה את זושצ'נקו. כתוצאה מכך, סולק מאיגוד הסופרים הסובייטים, שמו לא הוזכר יותר באמצעי התקשורת ואף בתרגומים שלו שהמשיכו להתפרסם שמו לא הוזכר. במשך שבע שנים, עד לשנת 1953, התפרנס זושצ'נקו מתרגומים ומעבודות סנדלרות. לאחר פטירת יוסיף סטלין, החלו אלכסנדר טברדובסקי וקונסטנטין סימונוב לפעול לטיהור שמו של זושצ'נקו. סימונוב התנגד למונח "חידוש חברותו באיגוד הסופרים" והציע את קבלת זושצ'נקו לאיגוד הסופרים מחדש. לטענתו, חידוש החברות כמוה כהודאת המפלגה בטעות והכרה בכך שזושצ'נקו הואשם על לא עוול בכפו. ביוני 1953 זושצ'נקו התקבל מחדש באיגוד הסופרים על בסיס "תרגומים שבוצעו בשנים 1946-1953".
במאי 1954 הוזמנו מיכאיל זושצ'נקו ואנה אחמטובה לפגישה עם סטודנטים מאנגליה. הסטודנטים תהו לגבי יחסו להחלטה משנת 1946. זושצ'נקו ענה שהוא לא יכול להסכים עם ההאשמות נגדו וכקצין בעל עיטורים כתב ספרים במצפון נקי ולא ניתן לראות בסאטירה שביצירותיו האשמות כלפי העם הסובייטי. לאחר הופעה זו בעיתונות סובייטית החלו האשמות שזושצ'נקו לא הכיר בהחלטות הנכונות של המפלגה. לקראת אספת איגוד הסופרים, ביקש קונסטנטין סימונוב מזושצ'נקו להכיר בטעויות, אך הסופר סירב.
בשנת 1954 הגיע זושצ'נקו לגיל הגמלאות, אך המדינה סירבה להעניק לו גמלת זיקנה. בשנת 1956, לאחר הפסקה ארוכת שנים, יצא לאור ספר שלו. באביב 1958, חלה שוב וכבר לא היה יכול לזהות את מבקריו בביתו בפרברי לנינגרד. ב-22 ביולי 1958 נפטר ממחלת לב.
בשנת 1975 לאוניד גאידאי צילם סרט המבוסס על יצירות של זושצ'נקו. בשנת 1988 הוקם מוזיאון לזכרו בדירתו האחרונה. בשנת 2008 יצא לאור ברוסיה אוסף יצירותיו ב-7 כרכים.
דוניה רוסיטה הרווקה
דוניה רוסיטה הרווקה או שפת הפרחים (בספרדית: Doña Rosita la soltera) הוא מחזה תקופתי בן שלוש מערכות פרי עטו של המחזאי הספרדי פדריקו גארסיה לורקה משנת 1935.
אודות המחזה
הצגת הבכורה של "דוניה רוסיטה הרווקה" התקיימה בברצלונה, ב-12 בדצמבר 1935, והוא נחל הצלחה רבה. כותרת המשנה של המחזה היא "פואמה הנטועה בגרנדה של שנות התשעים (של המאה ה-19), נחלקת לגנים אחדים עם קטעי מחול וזמר." לורקה בחר לתפקיד הראשי של דוניה רוסיטה בשחקנית הידועה מרגריטה קסירגו, שגילמה אותה שנה את דמותה של ירמה. ההצגה הפכה לאירוע מרכזי בחיי התרבות של ברצלונה באותה תקופה. העיתונים הרבו לדווח אודות ביקוריו בבתי הקפה הפופולריים ועל מפגשיו עם מאורות התרבות בעיר, ביניהם הצייר סלבדור דאלי, חברו הטוב עוד מתקופת חייו הסטודנטיאליים.
תקציר העלילה
דוניה רוסיטה מתגוררת בביתם של דודתה ודודה. היא מאורסת לגבר שנוסע לדרום אמריקה בעקבות הוריו ומבטיח שישוב כדי לשאת אותה לאישה. דוניה רוסיטה מאוהבת בארוסה ומחכה לו בציפייה דרוכה במשך עשרים שנה, במהלך הזמן הזה הוא נושא לאישה מישהי אחרת והיא הופכת מצעירה תוססת ומלאת חיים לרווקה מבוגרת ודיכאונית. התמורה המתחוללת בחייה מקבילה למחזור חייו של ורד שדודה מגדל בחצר ביתו. בצעירותו הוורד בוהק בצבע אדום, הוא מחוויר בבגרותו עד שלבסוף הוא קמל ומלבין לגמרי.
ניתוח המחזה
כשלורקה כתב את "דוניה רוסיטה" הוא היה בשיא תהילתו והוכר כמחזאי ומשורר דגול. הוא סיפר לחבריו שרצה לנוח מהעומס הנפשי שהוטל על כתפיו שהיה כרוך בכתיבת הטרגדיות שלו "ירמה" ו"חתונת הדמים", שהקנו לו את תהילתו.
לורקה מיקם את עלילת "דוניה רוסיטה" בגרנדה שבמחוז אנדלוסיה. בשנת 1909, בהיותו בן שתים עשרה, עברה משפחתו של לורקה מן הכפר לגרנדה, בה יכלה לדאוג לחינוך טוב יותר לילדיה. לורקה למד בה בגימנסיה הישועית. באותה עת פעלה בגרנדה קבוצה פעילה ודינמית של אמנים, אנשי רוח ואנשי אקדמיה. שתמכו באמנויות.
איירין דאן
איירין דאן (באנגלית: Irene Dunne 20 בדצמבר 1898 - 4 בספטמבר 1990) הייתה שחקנית קולנוע וזמרת אמריקאית. התפרסמה בעיקר בשנות ה-30, שנות ה-40 ותחילת שנות ה-50.
קורות חיים
נולדה בלואיוויל, קנטקי בשם Irene Marie Dunn. כשהייתה בת חמש מת אביה והמשפחה עברה למדיסון, אינדיאנה, שם למדה פסנתר ופיתוח קול והשתתפה בהופעות בבתי ספר ובכנסיות. ב-1916 קיבלה דיפלומה ללימוד אמנות וזכתה במלגה ללמוד בקולג' למוזיקה בשיקגו. עם קול הסופרנו שלה קיוותה להתקבל למטרופוליטן אופרה, אך נדחתה והחלה להופיע במחזות מוזיקליים בברודוויי.
היא הופיעה במחזמר ספינת השעשועים ב-1929 ואז הוחתמה בחברת RKO בהוליווד. סרטה הראשון היה "(Leathernecking" (1930, עיבוד של המחזמר "Present Arms" של רוג'רס והארט. היא הופיעה ב-41 סרטים, מתוכם שרה ב-26.
דאן הייתה מועמדת חמש פעמים לפרס אוסקר לשחקנית הטובה ביותר:
מבין סרטיה יש לציין את "רוברטה" לצידו של פרד אסטר שם שרה את השיר "עשן חודר לעיניך" (1935), "אשתי המועדפת" ו-"סרנדה בפרוטה" לצידו של קארי גראנט (1941), "בחור ושמו ג'ו" (1943), "הצוקים הלבנים של דובר" (1944), "אנה ומלך סיאם" (1946), ו"החיים עם אבא" (1947).
דוניה רוסיטה הרווקה
ניתוח המחזה
בשל התגברותם של הזרמים הפוליטיים הקיצוניים ובשל כך שלורקה היה ידוע כלוחם למען החופש, התעוררה תמיהה על העלאתו של מחזה קליל כ"דוניה רוסיטה". אם במחזהו הקודם "ירמה", כיכבה גיבורה טרגית, הרי שב"דוניה רוסיטה" הגיבורה הראשית היא נערה עירונית שמחה, עטופה באהבה; זאת למרות שהמחזה מסתיים בצורה טרגית, הגיבורה מחכה שנים רבות לאהובה שאינו מגיעה. המחזה מתאר את הווי החיים והדמויות של גרנדה בצורה אמפתית ושמחה. מתחת לפני השטח לורקה מותח ביקורת על החברה הספרדית בת תקופתו ומוקיע את רשעותה וצביעותה. רוסיטה היא סמל לנשים הרבות שמחכות במשך שנים לארוסיהן, שאינם מגיעים, ובשל כך הן דחויות ונלעגות בידי החברה.
איירין דאן
קורות חיים
סרטה האחרון היה "זה גדל על העצים" (1952). לאחר מכן הופיעה בתפקידי אורח בסדרות טלוויזיה עד 1962. היא תמכה במפלגה הרפובליקנית ובנשיא אייזנהאואר שמינה אותה ב-1957 כמחליפה לנציג ארצות הברית באו"ם.
דוניה רוסיטה הרווקה
ניתוח המחזה
רוסיטה הייתה הגיבורה האהובה ביותר על לורקה. ייתכן שראה ביופיה, נאמנותה ועוצמת רגשותיה, נפש תאומה לשלו. ייתכן שבדומה לדוניה רוסיטה, הרווקה המזדקנת, שקמלה כמו השושנה שמעניקה לה את שמה, כך גם לורקה, ההומוסקסואל עתיר הכישרונות, לא יכול היה וייתכן גם שלא רצה, להיות חלק מהחברה.
ארמון אלהמברה
מתחם ארמונות אלהמברה בגרנדה, ספרד, בו באה לידי שיא האדריכלות האסלאמית. זהו מתחם ארמונות המורי העתיק, השמור והיפה ביותר שנותר על תילו.
איירין דאן
קורות חיים
ב-1985 זכתה בפרס מרכז קנדי על תרומתה לאמנות הבמה. לאיירין דאן יש כוכב בשדרת הכוכבים של הוליווד.
דוניה רוסיטה הרווקה
סנטה רוסה
דוניה רוסיטה, שמה של גיבורת המחזה, קרויה ככל הנראה על שם של סנטה רוסה (1617-1586). סנטה רוסה הייתה האדם הראשון באמריקה שהוכר כקדוש. היא חיה כל חייה בלימה, פרו והלכה לעולמה ב-30 באוגוסט, תאריך שנהפך להיות יום חגה, יום בו נהוג להביא מתנות ולחגוג עם כל מי שנקרא על שמה. סנטה רוסה עבדה קשה על מנת לתמוך בהוריה, היא גידלה פרחים ועסקה בעבודות תחרה וריקמה. היא התנגדה לנישואים ובהיותה בת עשרים פרשה והקדיש זמן רב מחייה לתפילה והתבודדות. היא טיפלה בחולים, סייעה לעניים, עבדים ואינדיאנים. היא מוכרת בפרו כפטרונית של שירותי הרווחה.
המנואלות-המאיות של גויה
המאיות המופיעות בהצגה הן המאיות שפרנסיסקו דה גויה הרבה לצייר. מאיה הוא כינויה של אישה ספרדית חושנית מבנות העם. המאיה פיתתה את הגברים בעזרת לבוש חושני, חושפני ופרובוקטיבי.
המחזה בתיאטרון המקצועי הישראלי
דוניה רוסיטה, תיאטרון הקאמרי, הצגת בכורה: 11 באוגוסט 2001'''
Lola
Lola (בעברית: לולה) הוא סינגל שהוקלט על ידי הראפרית האוסטרלית איגי אזליה ביחד עם הזמרת-יוצרת הבריטית אליס צ'אטר. השיר יצא לאור ב-19 בנובמבר 2019, על ידי חברות התקליטים בד דרימס ואמפייר דיסטריביושן, כסינגל ראשון מתוך האלבום Wicked Lips.
רקע וכתיבה
השיר בדומה לשאר שירי של אזליה, נכתב על ידה ביחד עם אליס צ'אטר והופק על ידי קארל פולק. השיר יצא לאור כסינגל בסמוך לצאתו הרשמית של האלבום.
בסמוך לצאתו, עלה השיר לרשת הזרמת המדיה ספוטיפיי.
וידאו קליפ
הווידאו קליפ המלא שיצא עבור השיר הועלה לערוץ היוטיוב של איגי אזליה ב-7 בנובמבר 2019, בסמוך לצאתו של השיר כסינגל. בתחילת הקליפ, ניתן לראות את אזליה עם אליס צ'אטר בתוך בית משוגעים. לאחר מכן, השתיים שרות את השיר והקליפ ממשיך.
נכון לנובמבר 2019, מונה הצפיות של הקליפ עומד על כ-4 מיליון צפיות.
גוש בחזה
גוש בחזה הוא בליטה מקומית בבית החזה, אשר מרגישה שונה מהרקמה הסובבת. בנוסף, כאבים בחזה, הפרשות מהפטמה או שינויים בעור יכולים להתרחש כתוצאה מהתפתחות הגידול. ממצאים מדאיגים יכולים לכלול גידולים אשר מרגישים קשים, לא זזים בקלות, בעלי צורה לא מוגדרת או מעוררים תחושה שהם מחוברים בחוזקה לרקמה המקיפה. הסיבות להופעת גידולים בחזה יכולות להיות שינויים פיברוציסטיים, פיברואדנומה, זיהום בשד, ציסטה חלבית וסרטן השד. סרטן השד מהווה כ-10% מכלל גידולי החזה. האבחנה היא בדרך כלל על ידי בדיקה, דימות רפואי ולקיחת ביופסיה מהרקמה. ביופסיה זו מתבצעת על ידי החדרת מחט חלולה ודקה לתוך הרקמה הנגועה ולקיחת דגימה אשר תיבדק לאחר מכן מתחת למיקרוסקופ. לפעמים בדיקת חוזרת תידרש. הטיפול תלוי בסיבה לגידול. הטיפול יכול לנוע החל מתרופות פשוטות לשיכוך כאבים ועד הסרת הגידול בניתוח. חלק מהגידולים יכולים לעבור גם ללא טיפול. גידולים בחזה נפוצים מאד והם אחת התלונות הקשורות לשד השכיחות ביותר בקרב נשים.
ציסטות ואבצסטים
ציסטת השד היא שק לא-סרטני, נוזלי בשד. הם בדרך כלל מרגישים חלקים או גמישים מתחת לעור ויכולים להיות די כואבים או לא לגרום כאב בכלל. ציסטות נגרמות על ידי ההורמונים השולטים במחזור החודשי ונדירות אצל נשים מעל גיל 50.
ציסטה חלבית היא ציסטה לא-סרטנית, שק סגור או ציסטה מתחת לעור הנגרמת על ידי תעלות סתומות באזור של זקיק השיער. גירוי הורמונלי או פציעה עלול לגרום להם לגדול אך אם לא מתגלים סימפטומים, טיפול רפואי אינו נדרש.
אבצס השד הוא כיס לא-סרטני של זיהום בתוך השד. אבצסטי השד יכולים להיות די כואבים ולגרום לעור מעל השד להפוך אדום או להרגיש חם או מוצק. אבצס השד שכיח ביותר אצל נשים מניקות.
גידולים
אדנומות הם גידולים חריגים לא סרטניים של רקמת בלוטת השד. הצורה השכיחה ביותר של גידולים אלה, פיברואדנומות, מופיעה לרוב אצל נשים בגילאי 15–30 ובנשים ממוצא אפריקאי. צורתם בדרך כלל עגולה, בעלת גבולות חלקים והם קשים למגע. גידולי אדנומות לא מקושרים לסרטן השד. פפילומות אינטראדקטאליות, הם גידולים דמויי יבלות בצינורות השד. גידולים אלו מורגשים בדרך כלל מתחת לפטמה ויכולים לגרום להפרשות דם מהפטמה. בקרב נשים בגיל המעבר עלול להופיע גידול אחד, בעוד שבנשים צעירות יש סבירות יותר גבוהה להופעת מספר גידולים, בשד אחד או בשניהם. סרטן השד בדרך כלל מתבטא בגוש נוקשה שצורתו חריגה ולא ברורה, והתחושה היא כי הגוש מחובר לעור או לרקמה בפנים השד. סרטן השד יגרום לכאבים רק במקרים נדירים ויכול להתפתח בכל אזור בחזה ובפטמה.
גושי שומן
נמק שומן זהו מצב שבו תאי השומן הנורמליים של השד הופכים לגושים עגולים. הסימפטומים יכולים לכלול כאב, מוצקות, אדמומיות או חבלות. נמק שומן בדרך כלל נעלם ללא טיפול, אך יכול ליצור רקמה צלקתית קבועה שעשויה להופיע כחריגות בממוגרפיה.
ליפומה היא גוש לא-סרטני של רקמת שומן רכה למגע, בדרך כלל ניתנת לטלטלה ואינה מכאיבה.
אחר
המטומות וסרומות בחזה עלולות להיראות כמו נפיחות מקומית של השד. סרומות הן סיבוך שכיח של ניתוח שד. המטומות, יכולות להופיע גם לאחר ניתוח שד או פגיעה בחזה, או לעיתים רחוקות יותר, להופיע באופן ספונטני בחולים עם קואגולופתיה (בעיה במנגנון קרישת דם).
אבחון
גושים בחזה מתגלים לעיתים קרובות במהלך בדיקה עצמית של השד או במהלך בדיקה שגרתית. אם מבחינים בגוש ייחודי בחזה, דרך הפעולה הטובה ביותר היא לקבוע אבחון אצל רופא אשר יכול לאבחן בצורה הטובה ביותר את סוג הגוש ולהחליט על אסטרטגיית טיפול.
אנשים צריכים לוודא כי הרשומות הרפואיות של כל מחלות הקשורות לשד נשמרות,מכיוון שזה מקל על אבחון במקרה של מופע חוזר או מעקב.
טיפול
טיפול בגושים בחזה משתנה ותלוי בסוג הגידול. ציסטות שד סטנדרטיות ואבצסטים דורשים טיפול בניקוז, ואילו ציסטות חלביות וגושי שומן דורשים הסרה באמצעות הליך כירורגי.
טיפול בפיברואדנומה
קיימות מספר שיטות לטיפול בפיברואדנומה: "לחכות ולראות" כיצד היא מתפתחת, ניתוח ופעולות כירורגיות פולשניות מינימליות.
משחקים בצורה קואליציונית
הגדרות
משחק בצורה קואליציונית עם תשלומי צד (games in coalitional form with side payments(TU) games)
זה הוא משחק שיתופי המוגדר על ידי הזוג כך שמתקיים:
פתרון של משחק קואליציוני עם תשלומי צד
תהי U משפחת משחקים בצורה קואליציונית (על קבוצה כלשהי של שחקנים). מושג פתרון (עבור המשפחה U) הוא פונקציה \varphi המתאימה לכל משחק (N;v)\in U תת-קבוצה של RN.
ייתכן כי עבור משחק מסוים (N;v)\in U יתקיים.
מושג הפתרון נקרא נקודתי אם לכל משחק (N;v)\in U הקבוצה בת איבר אחד.
שקילות אסטרטגית
משחקים בצורה קואליציונית,  שקולים אסטרטגית אם קיימים מספרים a>0 ו- כך שלכל  מתקיים:.
דוגמאות וסוגים של משחקים בצורה קואליציונית
משחק פשוט
משחק \ (N;v) יקרא משחק פשוט אם הוא משחק בצורה קואליציונית ולכל תת-קבוצה S של N מתקיים \ v(S)=0 או \ v(S)=1. להרחבה ניתן לקרוא ב משחק פשוט.
משחק סכום קבוע משחק \ (N;v) יקרא משחק סכום קבוע אם.
משחק רוב משוקלל
משחק \ (N;v) יקרא משחק רוב משוקלל אם הוא משחק פשוט וקיימים משקלות חיוביים (אחד לכל שחקן) ומיכסה  q \geq 0 כך שלכל  מתקיים:
משחק סופר אדיטיבי
משחק \ (N;v) יקרא משחק סופר אדיטיבי אם הוא משחק בצורה קואליציונית ולכל שתי קבוצות זרות  מתקיים:
משחק \,(N;v) יקרא משחק קמור אם הוא משחק בצורה קואליציונית ולכל זוג קואליציות \,S,\,T מתקיים: . (בפרט הוא משחק סופר אדיטיבי)
משחק מונוטוני
להרחבה ניתן לקרוא במשחק שוק.
משפטים
משפט אם משחק \ (N;v) הוא סופר אדיטיבי ומשחק  \ (N;w) שקול לו אסטרטגית אזי, המשחק  \ (N;w) הוא סופר אדטיבי.
דוגמאות לפתרונות למשחקים בצורה קואליציונית
פתרונות נקודתיים
ערך שפלי
כאשר R הוא יחס סדר על השחקנים, הסכום רץ על כל יחסי הסדר האפשריים (קיימים !n כאלה) ו-P_i^R היא קבוצת כל השחקנים שמקדימים את i ביחס הסדר R. להרחבה ניתן לקרוא בערך שפלי.
גרעינון להרחבה ניתן לקרוא בגרעינון (משחק שיתופי).
פתרונות קבוצתיים
הליבה להרחבה ניתן לקרוא בליבה של משחק שיתופי
האוונג'רס הסודיים
האוונג'רס הסודיים (באנגלית: Secret Avengers) היא קבוצת מבצעים מיוחדים בדיונית של גיבורי-על המופיעה בחוברות הקומיקס ביקום מארוול קומיקס. הקבוצה הופיעה לראשונה בחוברת Secret Avengers #1 מיולי 2010, ונוצרה על ידי הכותב אד ברובייקר והמאייר מייק דאודטו ג'וניור. הקבוצה התפלגה במקור מקבוצת האוונג'רס המקורית בתקופת מלחמת האזרחים של מארוול, ופעלה תחת מנהיגותו של קפטן סטיב רוג'רס, קפטן אמריקה לשעבר.
כחלק מהמיתוג מחדש "מארוול עכשיו!", הקבוצה פועלת תחת השגחתה של סוכנות הביון S.H.I.E.L.D.
היסטוריה בדיונית
לאחר אירועי "שלטון אפל" ו"מצור", נורמן אוסבורן הודח מתפקידו וארגון H.A.M.M.E.R החתרני שלו פורק. במאמץ לאחד מחדש את קבוצת האוונג'רס, נשיא ארצות הברית מינה את קפטן סטיב רוג'רס כסוכן ראשי לאכיפת חוק, ולבקשתו ביטל את חוק רישום העל-אנושיים, אשר הצית במקור את מלחמת האזרחים של מארוול. בהמשך, קפטן רוג'רס הקים את האוונג'רס הסודיים כקבוצת גיבורי-על הפועלת תחת מעטה של חשאיות במקביל לקבוצת האוונג'רס המקורית.
הגליונות הראשונים בסדרת הקומיקס מציגים את סגנון העבודה של קבוצת המבצעים המיוחדים, שנוקטת פעולות יזומות לחיסול איומים ומהווה תשובה נגדית לאדוני הרשע של "מועצת הצל", שמונהגת לכאורה בידי מנהל S.H.I.E.L.D ניק פיורי.
אנדרה גריי
אנדרה גריי (באנגלית: Andre Gray; נולד ב-26 ביוני 1991 בוולברהמפטון שבאנגליה) הוא כדורגלן ג'מייקני המשחק בעמדת החלוץ באריס סלוניקי ובנבחרת ג'מייקה.
קריירת מועדונים
ב-13 באוגוסט 2016 גריי לראשונה שיחק בפרמייר ליג. בשנת 2017 הוא עבר לווטפורד תמורת 18.5 מיליון פאונד. בעונת 2018/19 הוא הגיע עם קבוצתו לגמר גביע ה-FA. לאחר מספר עונות במועדון בשנת 2021 הוא עבר לקווינס פארק ריינג'רס.
ב-3 ביולי 2022 חתם באריס סלוניקי.
אנדרה גריי נשוי לזמרת לי-אן פינוק גם היא גדלה באנגליה אך בעלת שורשים מאיים הקריביים.
קריירה בינלאומית
אדנרא גריי נולד להורים בעלי שורשים מג'מייקה ולכן יכול לשחק עבורה. לאחר השתתפות במספר משחקים של נבחרת משנה של אנגליה בכדורגל הוא זומן לנבחרת ג'מייקה בכדורגל. בעקבות פציעתו של ג'בון איסט גריי השתתף במשחקי גביע הזהב 2021. את שערו הראשון במדי הנבחרת הוא כבש נגד סרביה. גריי השתתף במשחקי הנבחרת לקראת מונדיאל 2022.
ג'יגולו
ג'יגולו (באנגלית: Gigolo) הוא גבר הנמצא במערכת יחסים או בקשר חברתי עם אישה ומקבל ממנה תמיכה כלכלית או גמול חומרי אחר, או, גבר שהוא רקדן (בעיקר בהקשר מיני) ומייעד את שירותיו רק או בעיקר לנשים. לעתים מובן המונח כמתאר זנות גברית עבור נשים.
ג'וקר (סרט, 1976)
העלילה היא על עבריין מדרום תל אביב, היוצא מבית הסוהר בכדי לגלות מציאות חדשה. חברתו נטשה אותו לטובת מנהיג הכנופיה שלו, וחבריו חושבים שהלשין עליהם.
ג'יגולו
המונח מתאר פעמים רבות גבר שמאמץ אורח חיים המתאפיין בקיום מספר מערכות יחסים מעין אלו אחת-אחר-השנייה, ומסתמך על אורח חיים זה במקום להשיג הכנסה בדרכים אחרות. לרוב יהיה הג'יגולו גבר צעיר יחסית המקיים מערכת יחסים עם אישה מבוגרת ועשירה ממנו ומספק לה חברה, מהווה עבורה בן לוויה, ומקיים עימה מערכת יחסית מינית.
ג'וקר (סרט, 1976)
בסרט יש קטע ארוך של מרדף מכוניות אותו צילם יחיאל נאמן.
תקציר העלילה
ג'וקר (יהורם גאון) משתחרר מבית הסוהר שנתיים לפני תום תקופת מאסרו. הוא חוזר אל חבורת הפשע שלו שבראשה מרקו (אברהם נגה). העבריינים חושדים בו כי הסגיר רבים למשטרה תמורת שחרור מוקדם והוא מנהל אתם מאבק חסר פשרות ובעיקר עם "מוצרט" (שמואל אומני) שרוצה לחסלו. חברתו הקודמת עליזה (אדית אסטרוק) היא כעת חברתו של מרקו וג'וקר משוכנע שהיא עושה זאת מתוך פחד.
ג'יגולו
אטימולוגיה
המקור האטימולוגי של המילה הוא ככל הנראה בצרפתית, כגרסת הזכר למילה Gigolette, שמשמעה פרטנרית מקצועית לריקוד או זונה. מילה זו נגזרת מהמילה הצרפתית המוקדמת Giguer שמשמעה "לרקוד". המילה האנגלית המוקדמת Giglot עשויה הייתה אף היא להיות מקור למילה Gigolette.
ג'וקר (סרט, 1976)
תקציר העלילה
בחבורת העבריינים בדירה נמצאת גם מלכה היצאנית (פנינה וילצ'ר) שהעבריינים מנצלים אותה פיזית ומינית. ג'וקר פורש עליה את חסותו ואף מקיים אתה יחסים (סצנת עירום). שני בלשי משטרה, לוי (הלל נאמן) ושאול (עזרא כפרי) עוקבים אחריה. היא רצה ברחובות דרום תל אביב ונדרסת למוות על ידי מכונית.
הכנופיה מנהלת מלחמה עם היהלומן פוגל (חיים שנער) שחייב להם מיליון לירות. הם חוטפים את אשתו (אתל קובינסקי), מאיימים עליה ופוצעים את פניה. במסדר זיהוי היא לא מצליחה לזהות אותם כיוון שעטו מסיכות.
ג'יגולו
אטימולוגיה
המילים Gigolo ו-Gigolette מתועדות לראשונה בצרפתית בשימוש מאמצע המאה ה-19, בהקשר לפרטנרים מקצועיים לריקוד, לרוב רקדניות, באולמות הריקודים של המונמארטר בפריז. רקדניות אלו קיבלו תשלום עבור ריקוד ולעיתים גם עבור יחסי מין. בסוף המאה ה-19, המונח ג'יגולו התקשר יותר לגברים, לרוב ממוצא זר, שנשים אמידות היו שוכרות את שירותיהם כבני לוויה ולמערכת יחסית אינטימית.
בקולנוע
במונח נעשה שימוש נרחב למדי בתרבות הפופולרית, למשל בסרט האילם "ג'יגולו" משנת 1926 שהפיק ססיל ב. דה-מיל, בסרט "ג'יגולו בלבד" משנת 1978 בכיכובו של דייוויד בואי, בסרט "ג'יגולו אמריקאי" משנת 1980 בכיכובו של ריצ'רד גיר, או בסרט "הג'יגולו מת לצחוק" משנת 1999 בכיכובו של רוב שניידר, וכן בסדרה "יומנו של ג'יגולו" משנת 2022 בנטפליקס.
ג'וקר (סרט, 1976)
תקציר העלילה
פוגל מציע למרקו כי יביימו שוד ואת הכסף מהביטוח ייתן לו. ג'וקר שומע זאת בסתר, שודד את פוגל בעצמו וכופה עליו כי יקבע עם מרקו להיפגש בנתב"ג כדי לתת לו את היהלומים. כאן מתהדק המרדף אחריו והוא נתפס על ידי "מוצרט" וז'אקו (ברוך ששון), מובל לשטח שומם וז'אקו מקבל פקודה לחסל אותו. רגע לפני החיסול משכנע ג'וקר את ז'אקו כי ייתן לו את היהלומים וכי לבסוף יחסלו אותו כי הוא יודע יותר מדי. ז'אקו יורה לעבר "מוצרט" אבל מחטיא ו"מוצרט" יורה ופוגע בו.
1190-1199 לפנה"ס
שימו לב: ערך זה מכיל אירועים מן השנים 1199 - 1190 לפני הספירה
ג'וקר (סרט, 1976)
תקציר העלילה
בנתב"ג מחכה להם ז'אקו שיורה ופוצע אנושות את מרקו שמנסה להגיע למכונית ולהתחיל בנסיעה אך מתמוטט ומת.
בזמן זה לוי ושאול עוקבים אחריהם לאחר שעליזה הודיעה להם. מתנהל מרדף ארוך בין שני הבלשים שאליהם מצטרפים שוטרים ובין ג'וקר שמסתיים שמכוניתו נהרסת. הוא נפצע קשה ומדדה באחת הסמטאות ביפו. לוי מתקרב אליו אך ג'וקר מתרומם ואז שאול יורה והורג אותו.
Bigger Love (אלבום)
רקע
האלבום נכתב עוד בשנת 2019 והקלטותיו הסתיימו בפברואר 2020. על פי גורמים לא רשמיים, לג'נד קיווה להעביר מסר של שמחה ואהבה בהוצאת האלבום, לאור מחאות ג'ורג' פלויד שהתרחשו במהלך הקלטת האלבום. לג'נד הוציא לאור את עטיפת ורשימת הסינגלים של האלבום ב-12 ביוני, שבוע לפני צאתו.
ביקורות
האלבום זכה לביקורות מתונות. המגזין האמריקאי, רולינג סטון, נתן לאלבום 3.5 כוכבים מתוך חמש. בנוסף, נאמר בביקורת כי נושאי האלבום מתאימים ומשתלבים עם המצב הנוכחי של מגפת הקורונה.
מוסקבורצ'יה-סאבורובו
בשטח הראיון יש: 88 חנויות, 109 אובייקטים של קמעונאיות קטנות
1200-1209 לפנה"ס
שימו לב: ערך זה מכיל אירועים מן השנים 1209 - 1200 לפני הספירה
ראש ויליאמסון
ראש ויליאמסון (באנגלית: Williamson Head) הוא לשון יבשה בולטת, בארץ אואטס שבאנטארקטיקה.
לשון היבשה ממוקמת 11 קילומטרים מערבית - צפון-מערבית מראש דרייק.
שיא גובהה של לשון היבשה 36 מטרים מעל פני הים.
גלוי הלשון
לשון היבשה התגלתה בפברואר 1911 על ידי צוות הספינה טרה נובה, ספינת משלחת טרה נובה (אשר חקרה את אנטארקטיקה בין השנים 1910- 1913), בפיקודו של רוברט פלקון סקוט.
מקור השם
סקוט נתן לאתר את שמו.
סקוט קרא ללשון היבשה על שמו של תומאס ס. ויליאמסון (Thomas S. Williamson), מהצי המלכותי, שהיה חבר המשלחת.
לקריאה נוספת
• United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 224
• Defense Mapping Agency 1992, Sailing Directions (planning Guide) and (enroute) for Antarctica, P 409
יד בשווי מיליון דולר
עלילה
ג'יי. בי. ברנסטיין (ג'ון האם) ושותפו אש וסודבן (את דמותו מגלם השחקן אסיף מנדווי) הם שני סוכני ספורטאים שפרשו מעבודתם בחברה גדולה לטובת קריירה עצמאית. לדאבונם, כל הספורטאים בהם טיפלו פרשו ממשחק וניסיונם לגייס לסוכנותם את כוכב הפוטבול פופו נכשל.
בחיפוש אחרי שווקים חדשים גילה ג'יי. בי. את משחק הקריקט בהודו. לדעתו ניתן להכשיר כוכב קריקט להיות מגיש בבייסבול. ג'יי. בי. שכנע את המשקיע ויל צ'אנג (צי מא) לתמוך בתוכנית ויצא להודו. בהודו ארגן ג'יי. בי. תוכנית מציאות בשם יד בשווי מיליון דולר בה התחרו המתמודדים על יכולת זריקה מהירה למטרה. שני הזוכים בתחרות זכו בסכומים של 100,000 דולר למקום הראשון ו-10,000 למקום השני ואחד מתנאי התחרות היה הסכמתם מראש לנסיעה לארצות הברית לצורך המשך אימון והצגה בפני קבוצות המחפשות זורק. אחד מתנאיו של צ'אנג היה שהזוכים יוכלו לעמוד למבחן כזורקי בייסבול תוך שנה אחת בלבד.
ג'יי. בי. מצא מאמן בשם טום האוס (ביל פקסטון) שהסביר לו שטכניקת הזריקה בקריקט שונה מהותית מטכניקת הזריקה בבייסבול, ולכן שנה אינה מספיקה על מנת להכשיר אדם להתחרות על מקום באחת מקבוצות ליגת העל, אולם ג'יי. בי. שצ'אנג הקציב לו שנה בלבד, שכנע את האוס שאין לו מה להפסיד מניסיון כזה ולעומת זאת יש לו אפשרות להרוויח והאוס הסכים לאתגר.
ג'יי. בי. טס להודו, שם הוא פוגש את עומס התנועה, את הצפירות בלתי פוסקות ואת הדרך ההודית לניהול עסקים. הסוכן ששכר, ריי (אלן ארקין) מייעץ לו לזרז תהליכים על ידי מתן תשלומים נוספים, להפתעתו זה עוזר. ג'יי. בי. שוכר את עמית, הודי מקומי שמתיימר להבין בביסבול כמתורגמן ויוצא למסע בערים אחדות בהודו על מנת לחפש מועמדים לתחרות. בתחרות זוכים רינקו סינג (סוראג' שארמה) ודינש פטאל (מדהור מיטל) אותם הוא מביא לארצות הברית.
הצעירים ההודים עושים כמה טעויות ושטויות ואחרי שהפעילו את אזעקת החירום במלון אותו סידר להם ג'יי. בי. הוא נאלץ לקחת אותם ולשכן אותם בביתו. שם הם פגשו את ברנדה (לייק בל), מתמחה ברפואה השוכרת מג'יי. בי. ביתן בחצר ביתו והיחידה שגילתה בהם עניין אמיתי. בעזרתה ובעזרת הטלוויזיה הם שיפרו את האנגלית שלהם.
שנה חלפה מאז שחתם על הסכם עם צ'אנג ולכן ג'י בי ארגן מופע, אליו הוזמנו עיתונאים, מאמנים וניידות שידור. הבחורים היו צריכים להראות במופע את יכולת הזריקה שלהם, אולם הבחורים היו נרגשים מאוד ועמדת הזריקה לא הייתה בנויה נכון ולכן הביצועים שלהם, שהיו טובים יחסית, לא הצליחו להרשים ולכן אף קבוצה לא הציעה להם חוזה.
ג'י. בי. חש כישלון, אבל צ'אנג אמר לו שהוא עמד בהתחייבות להביא שני בחורים לרמת בחינה תוך שנה ושמבחינתו ג'יי. בי. יכול לנסוע פעם נוספת להודו להביא מועמדים חדשים. ברנדה יחד עם האוס שכנעו את ג'יי. בי. שלבחורים מגיע ניסיון נוסף והאוס דאג שמאמן הפיטסבורג פיירטס יבוא לצפות בניסיון השני. ג'י בי השתכנע ודאג שהפעם שני הבחורים יהיו רגועים, הם זרקו את הכדורים מהר ולמטרה וקיבלו חוזה מטעם הפיטסבורג פיירטס.
מייק בראון (פוליטיקאי)
מייקל בראון (באנגלית: Michael Braun; נולד ב-24 במרץ 1954) הוא פוליטיקאי ואיש עסקים אמריקאי, שנבחר ב-6 בנובמבר 2018 לייצג את מדינת אינדיאנה בסנאט של ארצות הברית. בעבר כיהן כחבר בית הנבחרים של אינדיאנה מטעם המחוז ה-63 בשנים 2014–2017. כיום הוא חבר המפלגה הרפובליקנית, אך בעבר היה חבר המפלגה הדמוקרטית.